Coma en ua net tranquilla, campauen es radiantes esteles ath torn dera ludenta lua, e se desnishauen es promontòris, tucòs e vals, donques qu’en cèu s’auie daurit era vasta region eterèa, se vedien totes es esteles, e ath pastor se l’alegraue eth còr: en tan gran nombre èren es huegarades que, alugades pes teucri, usclauen dauant d’Ilion entre es naus e eth corrent deth Janto.